Diari Oficial de la Generalitat Valenciana


Sumari del DOGV 8830, del 09-06-2020 (2020/4095)

Extracte de la Resolució d'1 de juny de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions destinades als centres valencians en l'exterior (CEVEX) de la Comunitat Valenciana
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4095


Data del document
:   01-06-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució d'1 de juny de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions destinades als centres valencians en l'exterior (CEVEX) de la Comunitat Valenciana [2020/4095]  
  
BDNS (identif.): 508829  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
Podran beneficiar-se d'aquestes subvencions els centres valencians en l'exterior (CEVEX) de la Comunitat Valenciana, així com les seues federacions i confederacions.  
  
Segon. Objecte  
Subvencions per al finançament d'actuacions, en dues modalitats:  
  
1. Modalitat 1, subvencions per a activitats i despeses de funcionament.  
Se subvencionaran les actuacions, l'objectiu general de les quals siga l'organització i realització de projectes concrets per al desenvolupament de les activitats pròpies dels centres, les seues federacions i confederacions. Els objectius específics consistiran a promoure les activitats i programes de foment del coneixement de la llengua pròpia, la cultura i la realitat social valencianes que duguen a terme aquests centres; potenciar la realització de cursos, conferències i programes formatius i de difusió de la cultura valenciana en universitats o institucions culturals dels territoris on existisquen col·lectivitats valencianes; inventariar, catalogar, restaurar i difondre el patrimoni artístic, bibliogràfic, fotogràfic i documental dels centres valencians; organitzar o participar en campanyes i iniciatives de solidaritat amb els centres valencians radicats en els territoris menys afavorits econòmicament, a fi de cobrir les necessitats bàsiques dels seus membres; organitzar o participar en campanyes i iniciatives que potencien les relacions interculturals entre els diversos pobles i regions del món; fomentar en els CEVEX la participació activa de les persones valencianes joves residents en l'exterior, i donar suport al desenvolupament d'estratègies innovadores que incorporen la gestió de la informació i el coneixement, els valors democràtics i la participació de les persones joves. De les iniciatives enunciades s'impulsaran especialment aquelles destinades als col·lectius més desfavorits, a la infància, la joventut o a les persones majors, així com a la convivència intergeneracional, a les dones i a la igualtat d'oportunitats entre homes i dones.   
  
2. Modalitat 2, subvencions per a despeses d'inversió.  
- Obres de rehabilitació, condicionament i reforma de les seus dels centres.   
- Adquisició d'equipament i béns inventariables necessaris per al manteniment de l'activitat del centre (equips informàtics, impressores, mobiliari, fons documentals, fotogràfics, bibliogràfics, artístics i altres despeses d'inversió anàlogues).   
  
Tercer. Bases reguladores  
Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats en la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV núm. 7798 de 06.06.2016).  
  
Quart. Import  
1. La present convocatòria de subvencions es finançarà amb càrrec a les següents aplicacions:  
- Aplicació pressupostària 06.96.64.872.79.2, línia S0600000, dels Pressupostos de la Generalitat per a l'exercici 2020, amb un crèdit màxim de 144.789,06 euros (cent quaranta-quatre mil set-cents huitanta-nou euros amb sis cèntims), destinats a finançar les subvencions de la modalitat 1 (activitats i despeses de funcionament).  
  
- Aplicació pressupostària 82.99.52.353.37.8, línia S2398000, dels Pressupostos de la Generalitat per a l'exercici 2020, amb un crèdit màxim de 99.379,00 euros (noranta-nou mil tres-cents setanta-nou euros), destinats a finançar les subvencions de la modalitat 2 (despeses d'inversió).  
2. La subvenció màxima per projecte serà:  
a) Per a la modalitat 1: 6.000 euros.  
b) Per a la modalitat 2: 10.000 euros.  
  
Cinqué. Termini de presentació de les sol·licituds  
Les sol·licituds es presentaran en el termini de vint dies hàbils a comptar de l'endemà de la publicació de l'extracte de la present convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.  
  
  
Sisé. Altres dades  
1. Sol·licitud: les entitats interessades hauran de presentar la sol·licitud, degudament emplenada, en un document normalitzat, formalitzada en tots els apartats i signada per la persona representant legal degudament autoritzada. Haurà d'anar acompanyada de la resta de documents recollits en l'annex de la convocatòria i dirigida segons està disposat en el resolc set de la resolució de convocatòria.  
2. Documentació que cal presentar amb la sol·licitud: la prevista en el resolc set de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc huit de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en el resolc dotze de la resolució de convocatòria, prèvia justificació per l'entitat beneficiària de la realització del projecte.  
  
La convocatòria a la qual fa referència el present extracte pot consultar-se en aquest mateix diari.  
  
València, 1 de juny de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.